UK 2016

La 101-a Universala Kongreso (UK) de Esperanto okazis de la 23-a ĝis la 30-a de julio 2016 en la urbo Nitro de okcidenta Slovakio. La kongresa temo estis Socia justeco — lingva justeco. Temis pri la unua Universala Kongreso en Slovakio, se oni ne konsideras la 13-an kongreson okazintan en Prago kiam ĝi estis ĉefurbo de Ĉeĥoslovakio.

 Historio 
eta|Epizodo de podkasto Movada vidpunkto pri preparoj por UK 2016 el januaro 2016.
eta|Epizodo de podkasto Movada vidpunkto pri UK 2016 el la 4-a de aŭgusto 2016.
La estraro de Universala Esperanto-Asocio faris la decidon pri la kongresurbo la  dum la 99-a Universala Kongreso en Bonaero kaj la prezidanto Mark Fettes anoncis ĝin dum kunveno de la komitato la . Nitro konkursis pri organizado de la kongreso kun la portugalia ĉefurbo Lisbono. Pri okazigo de la kongreso okupiĝis membroj de Slovakia Esperanta Federacio kaj Slovakia Esperanta Junularo kun helpo de aktivuloj el najbaraj kaj aliaj landoj. En Nitro jam okazis trifoje Somera Esperanto-Studado, aranĝita de la teamo de E@I (kiu havas oficejon en Slovakio), kaj lokaj kaj regionaj reprezentantoj regule aŭspicias Esperanto-renkontiĝojn tie.

Fine de la jaro 2014, la prezidento de Slovakio Andrej Kiska fariĝis la Alta Protektanto de UK en Nitro kaj la tiama direktoro de la Slovaka Poŝto anoncis eldonon de aparta poŝtmarko okaze de la 101-a UK. Ĝi estos unu el du specialaj emisioj de poŝtmarkoj en Slovakio en 2016, la dua temos pri eŭropunia prezidanteco de Slovakio. Temas pri la unua emisio de poŝtmarkoj kun esperanta temo en sendependa Slovakio.

La 20-an de februaro 2015 la LKK lanĉis publikan konkurson pri emblemo por UK 2016. Kiel gajninton oni la 23-an de majo anoncis la rusan esperantistinon Elena Ĥusanova, kies propono estis elektita de ĵurio el inter 48 proponoj alsenditaj de 11 partoprenantoj.

Jaron antaŭ la kongreso, en aŭgusto 2015, okazis en Nitro la 88-a kongreso de SAT.SAT-Kongreso 2015

Je la 13-a de decembro 2015 Johannes Mueller kaj Eva Fitzelová publike anoncis sian planon pri interreta elsendo el UK 2016 kadre de ilia projekto Movada vidpunkto.

En januaro 2016 Eŭropa Esperanto-Unio anoncis, ke dum UK 2016 okazos ĝiaj asemblea kaj estrara kunsidoj anstataŭ planita Eŭropa Kongreso de EEU.

 Organiza teamo 
eta|Membroj de la Loka Kongresa Komitato de la 101-a UK en Nitro en la stato de la 17a de Januaro 2015 (en la foto mankas Zuzana Pichnarčíková)
La Loka Kongresa Komitato konsistis el 12 personoj. Jen estas alfabete ordigita listo de la organizantoj:
 Peter Baláž (prezidanto de LKK)
 Juraj Gondžúr
 Zlatica Gregorová
 Zuzana Kožuchová
 Michal Matúšov (pasinte estis Stano Marček)
 Zuzana Pichnarčíková
 Eva Poláková
 Vladimír Rataj
 Jozef Reinvart
 Dorota Rodzianko
 Léon Schnelldorfer
 Ján Vajs

 Informiga impakto 
Pri la okazigo de UK en Nitro informis kelkaj ĵurnalistaj slovakaj retejoj jam dum la jaro 2015. Retejo topky.sk mallonge informis pri UK 2016 ankaŭ rilate al gefianĉiĝo de Peter Baláž kaj Dorota Rodzianko dum la fermo de UK 2015.

La urbo kunlaboris pri propagado de UK 2016 kaj de Esperanto kun la organizantoj de la UK. En la urbo aperis dek afiŝegoj (billboard-oj), dek lumigitaj afiŝoj (citylight) kaj du rondaj afiŝoj en la urbocentro, kiuj informis pri la okazaĵo. Aldone du busoj afiŝis pri Esperanto per tutsurfaca reklamo.

En la aĉetcentro "Centro" en Nitro okazis dum la tuta julio ekspozicio pri Esperanto.

Dum la kongreso mem okazis Nacia vespero sur la ĉefplaco de Nitro, malfermita tago por la neesperantista publiko kaj malfermita internacia muzikfestivalo (la lasta ankaŭ sur la ĉefplaco).

 La kongresa kuriero 
La kongresa kuriero nomiĝis ĉi­jare Pribina laŭ fama loĝanto de Nitro, la princo Pribina (ĉ. 800-­861). La kurieron oni disdonadis ĉe la informejo. Ĝi estis ankaŭ disponebla en la kongresa retejo de UEA.Kongresa kuriero 1, la 23-a de julio 2016 

 La kongresejo 
{
  "type": "FeatureCollection",
  "features": [
    {
      "type": "Feature",
      "properties": {
        "marker-color": "#007f00",
        "marker-size": "medium",
        "marker-symbol": ""
      },
      "geometry": {
        "type": "Point",
        "coordinates": [
          18.09291667,
          48.30711111
        ]
      }
    },
    {
      "type": "Feature",
      "properties": {
        "marker-color": "#7f0000",
        "marker-size": "medium",
        "marker-symbol": ""
      },
      "geometry": {
        "type": "Point",
        "coordinates": [
          18.09701,
          48.30779
        ]
      }
    }
  ]
}
La kongresejo okazis sur la grundo de la Slovaka Agrikultura Universitato. Ĝi estas unu el trideko da slovakaj universitatoj kaj altlernejoj kaj fondiĝis jam en 1946 kiel Altlernejo de agrikulturista kaj forstista inĝenierado en Košice, el kiu en 1952 estiĝis du memstaraj altlernejoj el kiu unu estas Agrikultura altlernejo en Nitro. Apud la universitato troviĝas botanika ĝardeno.Kongresa kuriero 1, la 23-a de julio 2016 

 Nova Esperanta poŝtmarko 
Dum la UK en Slovakio aperis nova Esperanta poŝtmarko, eldonita de la Slovaka Poŝto. Ĝia bildo aludas al la interpersona komunikado, kaj enhavas ankaŭ Esperantan emblemon. Nominala valoro de la marko estas 1,2 eŭroj.

 Akompanaj aranĝoj 
Antaŭ la UK okazis 20-a Internacia Medicinista Esperanto-Kongreso kaj 69-a Kongreso de Internacia Katolika Unuiĝo Esperantista, dum la UK okazis 45-a Internacia Infana Kongreseto, Interreligia forumo en Centra Eŭropo – CEIF 2016, Lingvopolitika konferenco de landoj V4+ kaj post la kongreso okazis en Nitro 82-a Internacia Kongreso de Blindaj Esperantistoj.

Okaze de UK kaj rilate al prezidanteco de Slovakio en Eŭropa Unio okazis internacia konferenco Perspektivoj de lingva komunikado en EU kun tri ĉefaj temoj: lingvaj problemoj de civitana participado, lingvaj problemoj de ekonomia integriĝado kaj stato kaj perspektivoj de alilingva edukado en EU. Rezulte de la konferenco oni eldonis La Deklaracion el Nitra, kiu agnoskas problemojn rilate al superado de angla lingvo kiel la ĉefa dua lingvo kaj deklaras plurlingvecon esti "baza eŭropa valoro" kaj "baza valoro por sekurigo de egalrajteco de la EU-civitanoj".

 Referencoj 

Vidu ankaŭ
 IJK 2016
 UK 2017
 Virtuala Kongreso de Esperanto

 Eksteraj ligiloj 


 Oficiala paĝo en Fejsbuko
  (blogaĵo de la partopreninto de la 101-a UK)
  (blogaĵo de la spektanto)
  (blogaĵo de la spektanto)
 Artikoloj pri UK 2016 
 UK 2016 - Manifestacio - Esperanto - bunta lingvo - Nitro (YouTube-filmeto)

Kategorio:Esperanto-renkontiĝoj en 2016
Kategorio:Esperanto-renkontiĝoj en Slovakio
Kategorio:Nitro
Kategorio:2016 en Slovakio